APROBACIÓN DEFINITIVA ORDENANZA FISCAL REGULADORA DA TAXA DO SERVICIO DE RECOLLIDA DE RSU E DE TRATAMENTO E ELIMINACIÓN DE RSU
ADMINISTRACIÓN LOCAL — Municipal — Poio (Ordenanzas e Regulamentos, 01/02/2021)

Procedemento Disposicións normativas (aprobación, modificación ou derogación) Codigo SIA 1553065 Expediente 2654/2020. Modificación Ordenanza fiscal reguladora da taxa do servicio de recollida de RSU e de tratamento e eliminación de RSU Trámite Publicación. Anuncio aprobación definitiva e publicación texto Elevado á categoría de definitivo o acordo plenario núm.4817 adoptado en sesión ordinaria realizada o 24 de novembro de 2020, aprobando provisionalmente a modificación da Ordenanza fiscal reguladora da taxa pola prestación do servizo de tratamento e eliminación de residuos sólidos urbáns e a Ordenanza fiscal reguladora da taxa pola prestación do servizo de recollida de residuos sólidos urbáns, publicado anuncio no BOP nº 235 de 4 de decembro de 2020 e unha vez transcorrido o prazo de trinta días hábiles sen que se teñan presentado alegación ou reclamación ningunha, procédese á publicación íntegra do seu texto, dando cumprimento ao disposto no artigo 17 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Un exemplar da mesma estará a disposición pública ata a súa modificación ou derogación expresa, na portal de internet do concello no seguinte enderezo https://www.concellopoio. gal/, espazo Transparencia, Normativa en vigor, unha vez teña transcorrido o prazo marcado no artigo 65.2º da indicada Lei, de conformidade co indicado no artigo 7 da Lei 19/2013, de 9 de decembro, de acceso á información pública e bo goberno. Con carácter excepcional regúlase una redución equivalente ao 100 por cen da taxa por tratamento e eliminación de residuos para todos aqueles contribuíntes que acrediten o peche total do establecemento que figure no obxecto tributario da taxa por aplicación do disposto no artigo do Decreto 179/2020, do 4 de novembro, do presidente da Xunta de Galicia, polo que se adoptan medidas no territorio da Comunidade Autónoma de Galicia para facer fronte á crise sanitaria, na condición de autoridade competente delegada no marco do estado de alarma declarado polo Real decreto 926/2020, do 25 de outubro, polo que se declara o estado de alarma para conter a propagación de infeccións causadas polo SARS-CoV-2. en relación coa Orde do 4 de novembro de 2020 pola que se establecen medidas de prevención específicas como consecuencia da evolución da situación epidemiolóxica derivada do COVID-19 na Comunidade Autónoma de Galicia. (DOG 04.11.2020) O peche do establecemento deberá acreditarse mediante Resolución do Servizo de Emprego e Economía Social da Consellería de Economía, Emprego e Industria pola que se aprobe expediente de regulación de emprego para a suspensión ou redución de contratos laborais por forza maior como consecuencia do Covid-19 ( Procedemento TR820C ou similar) ou ben mediante informe de vida laboral no que conste o cese de actividade, en caso de autónomos. Esta documentación achegarase xunto co modelo de declaración responsable. Unha vez comprobadas as solicitudes presentadas farase publico o listado de contribuíntes que cumpran os requisitos contemplados e os excluídos, concedéndose un prazo de cinco días aos efectos de formular as alegacións que se estimen oportunas. Unha vez completado o listado definitivo de beneficiarios darase traslado á empresa responsable da confección dos recibos aos efectos de proceder á aplicación da redución no primeiro bimestre no que resulte posible e ate completar o importe total aplicándose nos bimestres sucesivos cando así resulte necesario para acadar o importe total. Poio, na data que figura na sinatura dixital á marxe. O alcalde, Luciano Sobral Fernández